# Satya Nadella

Satya Nadella (telugu: సత్య నాదెళ్ల) (Hyderabad, 19 d'agost de 1967) és un directiu d'empresa, enginyer de programari i actual director general de Microsoft. Fou nomenat director general (CEO) el 4 de febrer de 2014, succeint Steve Ballmer. Abans d'aquest càrrec, era vicepresident executiu del grup de Núvol i Empreses de Microsoft, on era el responsable de crear i mantenir les plataformes informàtiques, les eines de desenvolupament i els serveis al núvol de l'empresa.

## Inicis

Va néixer a Hyderabad (Índia), en una família telugu originària del districte d'Anantapur d'Andhra Pradesh. El seu pare és un alt funcionari. Va estudiar Enginyeria Electrònica i de Telecomunicacions al Manipal Institute of Technology el 1987, a Manipal, estat de Karnataka.
Als Estats Units, va fer un màster en Informàtica a la Universitat de Wisconsin-Milwaukee el 1990 i un MBA a la Booth School of Business de la Universitat de Chicago.

## Carrera professional

Va treballar de tècnic a Sun Microsystems, fins que es va incorporar a Microsoft el 1992.

### Microsoft

A Microsoft Nadella va dirigir projectes importants, incloent la incursió en la informàtica al núvol i el desenvolupament d'una de les infraestructures de núvol més grans del món.
Va ser vicepresident sènior de recerca i desenvolupament a la Divisió de Serveis Online, i vicepresident de la Divisió d'Empreses de Microsoft. Més endavant, va arribar a president del negoci de Servidors i Eines, amb una facturació de 19.000 milions de dòlars, on va dirigir la transformació de la cultura de Microsoft des de serveis de client a infraestructura i serveis al núvol. Se'l considera el responsable d'haver portat la base de dades de Microsoft, els servidors i les eines de desenvolupament al núvol d'Azure. Els ingressos per serveis al núvol van créixer a 20.300 milions de dòlars el juny de 2013 des dels 16.600 quan ho va agafar el 2011.
El seu sou base de 2013, abans de ser director general, era de gairebé 700.000 dòlars, arribant als 7,6 milions de dòlars comptant els bonus en accions.
El 4 de febrer de 2014, es va anunciar que Nadella seria el nou director general de Microsoft, el tercer de la història de l'empresa.

## Vida privada

El 1992, Nadella es va casar amb Anupama, la filla d'un company de promoció del seu pare. Tenen un fill i dues filles, i viuen a Bellevue, Washington.
Li agrada llegir poesia americana i índia, i és aficionat al cricket; de petit havia jugat a l'equip de la seva escola. Diu que va aprendre lideratge i treball en equip amb el cricket.

## Referències

* 1 2 Ovide, Shira. «Microsoft Board Names Satya Nadella as CEO». The Wall Street Journal, 05-02-2014.
* 1 2 «Microsoft Board names Satya Nadella as CEO». Microsoft.com, 04-02-2014.
* 1 2 «Satya Nadella, President, Server & Tools Business». Microsoft. [Consulta: 23 gener 2013].
* ↑ «Nadella is still rooted to his village in AP». Sunday Guardian, 08-02-2014.
* ↑ ‘Studious, hardworking boy has achieved his goal,’ says Satya Nadella's dad. Dnaindia.com (5 de febrer de 2014). Retrieved on 16 February 2014.
* ↑ Satya, Nadella «Well done Satya». Eenadu, 05-02-2014 [Consulta: 5 febrer 2014]. Arxivat 22 de febrer 2014 a Wayback Machine. «Còpia arxivada». Arxivat de l'original el 2014-02-22. [Consulta: 15 abril 2014].
* ↑ «MIT thrilled over Nadella being in race to head Microsoft». DNA India.
* ↑ «UW-Milwaukee alum named Microsoft CEO | UWM News». uwm.edu, 04-02-2014.
* 1 2 McCracken, Harry. «10 Things to Know About Satya Nadella, Microsoft's New CEO». Time, 04-02-2014. Arxivat de l'original el 2014-02-04. [Consulta: 15 abril 2014].
* ↑ «IAS officer's son tipped to become Microsoft CEO». The Times of India, 01-02-2014.
* ↑ «Satya Nadella: 8 things you should know». The Times of India, 31-01-2014.
* ↑ «Satya Nadella named Microsoft CEO, India raise toast». Hindustan Times, 04-02-2014 [Consulta: 7 febrer 2014]. Arxivat 2014-02-07 a Wayback Machine. «Còpia arxivada». Arxivat de l'original el 2014-02-07. [Consulta: 15 abril 2014].
* ↑ «Indo-American Satya Nadella in race to be Microsoft's new CEO». Indo-Asian News Service. Biharprabha News [Consulta: 30 gener 2014].
* ↑ Kyle Nazario. «Satya Nadella biography: Everything you need to know about Microsoft's new CEO». IT PRO, 27-01-2014.
* ↑ «Microsoft names Satya Nadella new CEO». CNET, 04-02-2014. [Consulta: 4 febrer 2014].
* ↑ «Bill Gates quits as Microsoft chairman and Satya Nadella is named chief executive». The Daily Telegraph, 04-02-2014. [Consulta: 4 febrer 2014].
* ↑ «Microsoft names Satya Nadella to replace Steve Ballmer». BBC News, 04-02-2014. [Consulta: 4 febrer 2014].
* ↑ Nikhila Henry & Rohit P S, TNN. «Nadella's other passions: Cricket, running and pastries – Times Of India». The Times of India. Arxivat de l'original el 2014-02-06. [Consulta: 15 abril 2014].
* 1 2 Drusch, Andrea. «10 things to know: Satya Nadella». Politico.com, 02-04-2014.
* ↑ «Satya Nadella's First Email To Employees As New Microsoft CEO: 'Who Am I?'». Business Insider, 04-02-2014. [Consulta: 4 febrer 2014].
* ↑ «Satya Nadella – Microsoft's CEO». Microsoft. [Consulta: 4 febrer 2014].

## Enllaços externs

* Perfil al web de Microsoft
* Satya Nadella's theCUBE Interview from Accel Stanford Symposium 2013